പിടികിട്ടാപ്പുള്ളികള് ശ്രീകണ്ഠപുരത്ത് അറസ്റ്റിലായി ശ്രീകണ്ഠപുരം: ഭാര്യയെ പീഡിപ്പിക്കാന് ശ്രമിച്ച കേസിലെയും വധശ്രമക്കേസിലെയും പ്രതികളായി മുങ്ങിനടന്ന യുവാക്കളെ ശ്രീകണ്ഠപുരം പൊലീസ് അറസ്റ്റുചെയ്തു. മൈസൂരു, പഴനി എന്നിവിടങ്ങളില്നിന്നാണ് രണ്ടുപേരെയും പിടികൂടിയത്.സി.ഐ ഇ.പി. സുരേശന് ലഭിച്ച രഹസ്യവിവരത്തെ തുടര്ന്നാണ് അറസ്റ്റ് . കണ്ണൂര് സിറ്റി, ഗൂഡല്ലൂര്, പഴനി എന്നിവിടങ്ങളിലായി ഒളിച്ചുതാമസിച്ചുവരുകയായിരുന്നു. ചുഴലിയില് 2013 മേയ് അഞ്ചിന് ഷട്ടില് കോര്ട്ടിലെ ട്യൂബ്ലൈറ്റ് പൊട്ടിച്ചതിനെതിരെ പൊലീസില് പരാതി നല്കിയ ആളെ കത്തികൊണ്ട് കുത്തിക്കൊല്ലാന് ശ്രമിച്ച കേസിലെ പ്രതിയായ ചുഴലി ചാലുവയലിലെ ചേണിച്ചേരി ഗിരീഷിനെയാണ് 42 മൈസൂരുവില്നിന്ന് പിടികൂടിയത്. ഇയാള് ഇവിടെ ഹോട്ടല് തൊഴിലാളിയാണ്. 2016ലാണ് കോടതി പിടികിട്ടാപ്പുള്ളിയായി പ്രഖ്യാപിച്ചത്. തമിഴ്നാട് പഴനി പുലിയംപേട്ട് സ്വദേശിയും ശ്രീകണ്ഠപുരം പൊലീസ് സ്റ്റേഷന് പരിധിയില് താമസക്കാരനുമായ മോഹനനെയാണ് 45 പഴനിയില് പിടികൂടിയത്. 2008 ഡിസംബര് 13ന് ഭാര്യയെ നിരന്തരം മാനസികമായും ശാരീരികമായും പീഡിപ്പിച്ച കേസിലെ പ്രതിയാണിയാള്. നടുവില് വിളക്കന്നൂരില് താമസക്കാരിയായ യുവതിയെയാണ് മോഹനന് വിവാഹം ചെയ്തത്. ഒളിവില് പോയ ഇയാളെ 2012ലാണ് കോടതി പിടികിട്ടാപ്പുള്ളിയായി പ്രഖ്യാപിച്ചത്. ഇരുവരെയും തളിപ്പറമ്ബ് കോടതിയില് ഹാജരാക്കി.The post പിടികിട്ടാപ്പുള്ളികള് ശ്രീകണ്ഠപുരത്ത് അറസ്റ്റിലായി first appeared on MalayalamExpressOnline.